I [[1646]] fik han [[Båhus Len]] som erstatning for Varberg, og blev slået til [[Elefantordenen|ridder]] i forbindelse med [[kroning]]en af [[Frederik 3.|Frederik III]] [[1648]], og udfoldede i den følgende tid en betydelig virksomhed for udbedringen af grænsefæstningerne. Da [[Karl Gustav-krigene|krigen]] nærmede sig i januar [[1657]], blev han udnævnt til generalmajor over det sydlige Norge og fik ansvaret for krigsforberedelserne. I april blev han kaldt til København for at konferere med [[Frederik 3.|kongen]]. Under selve krigen udførte han imidlertid ikke store bedrifter; hans virksomhed begrænsede sig mest til grænsetræfninger. De forsøg han i september og oktober 1657 gjorde på angreb ind i [[Halland]] måtte opgives uden resultat, dels på grund af mangel på proviant, og dels af mangel på støtte fra den danske hær i Skåne. I november samlede han sit korps ved [[Uddevalla]] mod et svensk angreb fra [[Vänersborg]], men søgte forgæves hjælp hos statholderen på [[Akershus slot|Akershus]], [[Niels Trolle]]. I januar [[1658]] faldt også [[Uddevalla skanse]]. Kort etter erobrede han den tilbage, men umiddelbart efterfølgende gik Båhus Len tabt ved [[freden i Roskilde]].
Titler Samfund Historie